laion/Wikipedia-Exotic huggingface dataset:
קלדס

קלדס (בספרדית: Caldas) הוא אחד מ-32 המחוזות של קולומביה. המחוז נמצא במרכז קולומביה והוא גובל במחוזות אנטיוקיה בצפון, בויאקה בצפון-מזרח, קונדינמרקה במזרח, טולימה בדרום וריסרלדה בדרום ובמערב. המחוז משתרע על שטח של 7,888 קמ"ר. במחוז מתגוררים כמיליון תושבים (הערכה ל-2017). בירת המחוז היא העיר מניסלס. בתקופה הפרה-קולומביאנית האזור היה מיושב על ידי שבטי ילידים שונים כמו הקימבאיה. הספרדי הראשון שהגיע לאזור היה הקונקיסטאדור חורחה רובלדו ב-1536, וההשתלטות על השטח הושלמה תוך שנים ספורות. לאחר קבלת העצמאות של רפובליקת קולומביה הגדולה מהאימפריה הספרדית בתחילת המאה ה-19 האזור שויך לפרובינציית פופאיאן שהשתייכה למחלקת קונדינמרקה (שכללה את שטחי קולומביה ופנמה המודרניות). לאחר פיצול הרפובליקה ב-1830 האזור נכלל ברפובליקת גרנדה החדשה. ההתיישבות באזור גדלה משמעותית באותה תקופה על ידי מהגרים חקלאים מאזור אנטיוקיה. ב-1857 הרפובליקה הפכה לפדרלית ונוצרה מדינת קאוקה שכללה את כל דרום ומערב המדינה, כמו גם חלקים נרחבים ממזרחה ואשר בירתה הייתה פופאיאן (במחוז קאוקה המודרני). ב-1863 הרפובליקה הפכה לארצות הברית של קולומביה והמדינות המקוריות המשיכו להתקיים. ב-1886 ארצות הברית של קולומביה הפכה לרפובליקת קולומביה הלא-פדרלית והמדינה הפכה למחוז קאוקה. ב-11 באפריל 1905, בתקופת נשיאותו של רפאל רייס פרייטו, פוצל מקאוקה מחוז קלדס המקורי (ספ') שכלל את שטחי מחוזו קלדס, ריסרלדה וקינדיו המודרניים ושבירתו הייתה מניסלס. המחוז נקרא על שמו של פרנסיסקו חוסה דה קלדס, שהיה פעיל לעצמאות קולומביה. התושבים בזור ריסרלדה וקינדיו רצו להתפצל מהמחוז, אך לא הצליחו בכך בעשורים הראשונים לקיומו. בסופו של דבר ב-1 ביולי 1966, בתקופת נשיאותו של גיירמו לאון ולנסיה, המחוז פורק ובמקומו נוצרו מחוזות קלדס ריסרלדה וקינדיו. המחוז הוא אחד המרכיבים של ציר מגדלי הקפה הקולוביאני, מרכז תעשיית הקפה של קולומביה. מלבד הקפה הכלכלה המקומית מסתמכת על ענפים אחרים בחקלאות, הכוללת בין היתר גידול בננה, מקדמיה, פיג'ואה, קנה סוכר, סויה, פסיפלורה, לימון, סלק ואבוקדו, גידול מקנה, כרייה, תעשייה, הכוללת בעיקר טקסטיל ועיבוד מתכת, וכן תיירות. בדומה לחלק גדול ממחוזות קולומביה, יש למחוז חלוקה מנהלית נוספת מלבד החלוקה לרשויות מקומיות והוא מחולק לשישה אזורי משנה (Subregiones) כדלהלן: מדיה וקבצים בנושא קלדס בוויקישיתוף אתר האינטרנט הרשמי של קלדס קלדס, באתר אנציקלופדיה בריטניקה (באנגלית) קלדס באתר האגודה הגאוגרפית של קולומביה (בספרדית).
ליילנד משאית קיטור - שנת 1896

ליילנד משאית קיטור – שנת 1896 (באנגלית: Leyland steam wagon) היא משאית מונעת על ידי קיטור אשר יוצרה בבריטניה על ידי יצרנית המכוניות "ליילנד" (שם מלא: "BritishLeylandMotor Corporation") הבריטית בשנת 1896. בשנים הראשונות לאחר שנוסדה, חברת "ליילנד", החברה הייתה קרויה "Lancashire Steam Motor Company". בשנת 1907 שונה שם החברה ל-"Leyland Motors ". דגם ה"ליילנד משאית קיטור – שנת 1896" היה הרכב הראשון שבנתה חברת "ליילנד". קוטר הגלגלים האחוריים של הדגם היה גדול מקוטר הגלגלים הקדמיים. הדגם הוגדר על ידי "המוזיאון הבריטי לרכבים מסחריים" כ"וואן פתוח". פירוש "steam wagon" בעברית: "עגלת קיטור". בתחילת המאה העשרים בנתה חברת "ליילנד" מספר דגמים של רכבי קיטור., הדגם שנבנה ב-1897 כשנה לאחר בניית "ליילנד משאית קיטור – שנת 1896" היה בעל כושר העמסה כפול מהדגם הקודם, ועמד על 3 טון. מנוע קיטור – מכונה המנצלת את הלחץ שהאדים מפעילים כדי להניע בוכנה המחובר לגל ארכובה אשר מחובר בקצהו למכונה אחרת ומייצר עבודה מכנית. מנוע הקיטור הוא מנוע בעירה חיצונית בוכנאי, המופעל על ידי לחץ קיטור. שני חלקיו היסודיים של מנוע הקיטור הם צילינדר ובוכנה. קיטור בלחץ גבוה, המיוצר בדוד קיטור, מסופק אל הצילינדר על ידי שסתום חלוקה, המונע באמצעות מערכת מוטות על ידי הבוכנה עצמה. הקיטור הנכנס לצילינדר דוחף את הבוכנה מטה. לאחר דחיפת הבוכנה וביצוע העבודה המכנית, יוצא הקיטור מן הצילינדר כשהטמפרטורה והלחץ שלו נמוכים יותר, והוא מעובה למים על ידי קירורו במעבה. המים החמים מוזרמים אל דוד הקיטור לשימוש חוזר. מנגנון ארכובה הופך את התנועה הקווית של הבוכנה לתנועה סיבובית של גל ארכובה, אשר מניע במקרה הנ"ל את משאית הקיטור. ליילנד 8 ליילנד משאית בנזין שנת 1904 ליילנד מוטורס (Leyland Motors – HowlingPixel) מדיה וקבצים בנושא ליילנד משאית קיטור - שנת 1896 בוויקישיתוף אתר leylandsociety ליילנד משאית קיטור – שנת 1896 Lancashire Steam Motor Co – Graces Guide ליילנד משאית קיטור – שנת 1896 Steam Wagon – Page 2 – British Commercial Vehicle רכבי קיטור – ליילנד britishcommercialvehiclemuseum ליילנד 1897 – 3 טוןThe Long Haul: A Social Histry of the British Commercial
ההמנון המלכותי הרומני

רעיון ההמנון המלכותי הרומני (ברומנית: Imnul Regal) הועלה בנסיכויות הרומניות החל משנת 1840. ב-1862 נערכה תחרות לבחירת ההמנון של הנסיכויות הרומניות המאוחדות וזכה בה השיר שיר לכת וקבלת הדגל והוד מעלתו הנסיך השליט, שחיבר סגן משנה הכנר אדוארד היבש. ההמנון הוחלף ב-1881, לרגל הכתרתו של קרול הראשון, מלך רומניה, בשיר "ההמנון המלכותי", הידוע גם בשם "יחי המלך!", על פי מילים של וסילה אלכסנדרי. ב-1898 ג'ורג'ה אנסקו עיבד את ההמנון והכליל אותו ביצירתו "פואמה רומנית אופוס 1". יחי המלך בשלום ובכבוד אוהב הארץ ומגן הארץ. שיהיה אדון אפוף תהילה שיהיה עלינו שיהיה לנצח בר מזל במלחמה, מלחמה. או! אדון קדוש אבינו שבשמים, תמוך בידך כתר רומניה! תחיה המולדת כל עוד השמש שמיימית גן עדן עליז ארצי עם שם נשגב עצום לנצח שיהיה מוגן ממצוקות לנצח ידורו בו גיבורים, גיבורים. או, אדון קדוש, אבינו שבשמים! הושט ידך על ארץ רומניה! מדיה וקבצים בנושא ההמנון המלכותי הרומני בוויקישיתוף Un imn intonat în tempo de marș (ברומנית)
אליפות האמריקות בכדורסל 1997

אליפות האמריקות בכדורסל 1997 הידועה גם בשם טורניר האמריקות 1997 היא האליפות השמינית שנערכה על ידי פיב"א אמריקה. באליפות השתתפו 10 נבחרות. מטרת התחרות הייתה גם לקבוע את הנבחרות שיקבלו זכות להשתתף באליפות העולם בכדורסל 1998. ארצות הברית זכתה באליפות בפעם השלישית בתולדותיה. תחילה נערכו משחקי העפלה אזוריות: צפון אמריקה - קנדה, ארצות הברית מרכז אמריקה וקריביים - קובה, הרפובליקה הדומיניקנית, מקסיקו, פוארטו ריקו דרום אמריקה - ארגנטינה, ברזיל, אורוגוואי, ונצואלה תחילה המשחקים נערכו בשני בתים. בהמשך, שמונה נבחרות המשיכו בבית רבע הגמר. בהמשך נערכו משחקים עם האליפות ועל המקום השלישי והחמישי. נתונים מאתר פיב"א
רסטבן

רַסְטָבָּן (מערבית: رأس الثعبان - ראס א-ת'אבן - "ראש הנחש") או β בדרקון הוא כוכב בולט בקבוצת הכוכבים דרקון עם בהירות נראית מדרגה 2.81, שנמצא במרחק של כ-380 שנות אור ממערכת השמש. רסטבן הוא ענק צהוב מסוג ספקטרלי G2 IIa (לפעמים מסווג כעל-ענק צהוב מסוג ספקטרלי G2 Ib), עם מסה של כ-6 מסות שמש ורדיוס של כ-40 רדיוסי שמש - כמחצית רדיוס המסלול של כוכב חמה. טמפרטורת פניו כ-5,200 קלווין והוא מאיר בעוצמה של פי 900 מעוצמת ההארה של השמש. כוכבים רבים מסוגו הספקטרלי של רסטבן הם משתנים קפאידיים שהם כוכבים לא יציבים ובהירותם משתנה במחזוריות קבועה, אבל בהירותו של רסטבן קבועה. גילו של הכוכב מוערך בכ-65 מיליוני שנים והוא כבר סיים להתיך מימן להליום בליבתו והוא הולך ומתקרר תוך כדי התנפחות בדרך להפוך לענק אדום, כאשר הוא מתיך הליום ליסודות כבדים יותר. במרחק של כ-4 שניות קשת מרסטבן נמצא כוכב עמום בהרבה עם בהירות מדרגה 12. בשל המרחק הזוויתי הקטן והפרש הבהירות לא ניתן למדוד את תכונותיו של בן הזוג, אך נראה שהם קשורים כבידתית זה לזה ואם אכן מדובר בכוכב כפול, אז בני הזוג מקיפים זה את זה במרחק של 490 יחידות אסטרונומיות ובזמן הקפה של לפחות 4,000 שנים. רסטבן באתר של ג'ים קלר רסטבן, בבסיס הנתונים SIMBAD לגרמי שמיים אסטרונומיים SIMBAD: Rastaban D. Mozurkewich, J. T. Armstrong, R. B. Hindsley, A. Quirrenbach, C. A. Hummel, D. J. Hutter, K. J. Johnston, A. R. Hajian, N. M. Elias II, D. F. Buscher & R. S. Simon: Angular Diameters of Stars from the Mark III Optical Interferometer, The Astronomical Journal, Vol. 126, Iss. 5, p. 2507 (2003) נתון קוטר זוויתי באלפיות של שניית קשת, המרה לרדיוסי שמש על ידי מעבר לרדיאנים, הכפלה במרחק וחלוקה בפעמיים רדיוס השמש L. S. Lyubimkov, D. L. Lambert, S. I. Rostopchin, T. M. Rachkovskaya & D. B. Poklad: Accurate fundamental parameters for A-, F- and G-type Supergiants in the solar neighbourhood, Monthly Notices of the Royal Astronomical Society, Vol. 402, Iss. 2, p. 1369 (2010)) G. Burki & M. Mayor: Nineteen new spectroscopic binaries and the rate of binary stars among F-M supergiants, Astronomy & Astrophysics, vol. 124, no. 2, p. 262 (1983) P. P. Eggleton & A. A. Tokovinin: A catalogue of multiplicity among bright stellar systems, Monthly Notices of the Royal Astronomical Society, Vol. 389, Iss. 2, p. 869 (2008)
המנון רומניה (פירושונים)

האם התכוונתם ל... ההמנון המלכותי הרומני – ההמנון הרומני הראשון אזיקים מנופצים – ההמנון הרומני בין השנים 1948 - 1953 אנו מהללים אותך רומניה! – ההמנון הרומני בין השנים 1953 - 1977 שלושה צבעים – ההמנון הרומני בין השנים 1977 - 1989. התעורר, רומני! – המנון רומניה מאז 1989.
מי יכול על ישראל

מי יכול על ישראל הוא שעשועון טלוויזיה ישראלי העוסק בידע כללי, ש-6 תוכניות שלו שודרו בערוץ 2, במסגרת שידורי קשת, בחודשים ספטמבר-אוקטובר 2017. מנחה התוכנית הוא אייל קיציס. בראשית התוכנית מוצגות למתמודד 50 קבוצות שכל אחת מהן מורכבת מישראלים בעלי עיסוק זהה, תחום עניין או תחביב משותף. המחשב בוחר עבור המתמודד אוטומטית 10 קבוצות שהוא ישחק מולן. על המסך מוצגים למתמודד שבעה נושאים שעליהם ישאל עד עשר שאלות בכל נושא. כאשר מוצג לו הנושא הראשון, המתמודד צריך לבחור קבוצה להתמודד מולה במטרה לענות יותר תשובות נכונות מממוצע מספר התשובות הנכונות שענו משתתפי הקבוצה באותו נושא. אם יצליח לענות על יותר תשובות מהממוצע של חברי הקבוצה, יחשב הדבר ל"ניצחון עליה", והוא יוכל להמשיך לשחק. לאחר שבחר קבוצה, המחשב יספר למתמודד פרט על הקבוצה, ויוצג לו ממוצע כמות התשובות הנכונות שכל אנשי הקבוצה ענו (מתוך 10). אחרי שידע מה הממוצע, יוצגו התשובות לשאלות באותו נושא. לכל השאלות בסבב תהינה שלוש תשובות זהות, מתוכן יהיה על המשתתף לבחור את התשובה הנכונה לכל שאלה. אם הצליח "לנצח את הקבוצה", יוכל המתמודד להמשיך בשעשועון. אם יפסיד, השעשועון יסתיים עבורו והוא יחזור לביתו ללא פרס כלשהו. על כל קבוצה שינצח הוא יקבל סכום כסף שיגדל, והזמן הקצוב שיעמוד לרשותו למענה על השאלות יתקצר. לאחר שמוצג למתמודד ממוצע התשובות הנכונות של הקבוצה שבחר, תנתן לו האפשרות לבחור אם להשתמש בכפתור גלגל ההצלה. אם יבחר להשתמש בו, המתמודד יוכל לבחור קבוצה אחרת, לשמוע את ממוצע התשובות הנכונות שענתה, ואז לבחור להתמודד מול הקבוצה עם ממוצע מספר התשובות הנכונות הנמוך יותר. בנוסף למתמודד באולפן, גם הצופים בבית משתתפים בשעשועון בזמן אמת בעזרת יישומון. היישומון מתעדכן בזמן אמת ומציג את אותן השאלות המוצגות על המסך באולפן גם על מסך הטלפון החכם של כל צופה, כך שבפועל הצופים בבית הופכים לפעילים ומתמודדים גם הם במשחק. לאורכה של התוכנית אשר הוקלטה מראש גם היו חלקים ששודרו בשידור חי ישירות מחדר המצב, שם המנחה לירון ויצמן הציגה על גבי מסך את אחוזי ההצלחה של הצופים בבית ששיחקו בזמן התוכנית ביישומן על פי תחומי עיסוק של הצופים או מיקום מגורים. סמדר שילוני, "מי יכול על ישראל": שעשועון על דעות קדומות, באתר ynet, 4 בספטמבר 2017 איתמר גור, "מי יכול על ישראל" הסטראוטיפית?, באתר nrg‏, 11 באוקטובר 2017 נועה פרייס‏, רייטינג יומי: מי יכול על ישראל? 16.8% בלבד, באתר וואלה, 12 בספטמבר 2017 עקפו את כולם: הזוכים של "מי יכול על ישראל" מהבית, באתר ‏מאקו‏, 25 בספטמבר 2017 מי השאירו אבק למתחרים במשחק "מי יכול על ישראל"?, באתר ‏מאקו‏, 9 באוקטובר 2017
צ'וקו (מחוז)

צ'וקו (בספרדית: Chocó) הוא אחד מ-32 המחוזות של קולומביה. המחוז נמצא בצפון-מערב קולומביה והוא גובל בפנמה ובים הקריבי בצפון, במחוזות אנטיוקיה וריסרלדה במזרח, ואיה דל קאוקה בדרום ובאוקיינוס השקט במערב. המחוז משתרע על שטח של 46,530 קמ"ר. במחוז מתגוררים כ-510 אלף תושבים (הערכה ל-2017). בירת המחוז היא קיבדו. בתקופה הפרה-קולומביאנית האזור היה מיושב על ידי שבטי הקונה (אנ'), האמברה (אנ') והוונאן (ספ'). האירופאי הראשון שהגיע לאזור היה הקוניקסטדור ומגלה הארצות הספרדי רודריגו דה בסטידס ב-1501, אך עברו לא מעט שנים עד שהספרדים השלימו את כיבוש האזור. גם לאחר הקמתה של קולומביה האזור עדיין היה שייך למחוזות אחרים ובסופו של דבר למחוז קאוקה. ב-1906 נוצרה האינטנדנסיה (יחידה דומה למחוז אך במעמד פחות יותר ותחת שליטה הדוקה יותר של השלטון המרכזי) של צ'וקו בשטחי המחוז העתידי. כעבור שנים ספורות נוצר מחוז קיבדו בשטחי האינטנדנסיה, אבל השדרוג בוטל כעבור שנה והאינטנדנסיה הוקמה מחדש. השדרוג הסופי למעמד של מחוז התרחש ב-1947. הכלכלה המקומית מסתמכת על כרייה, בעיקר של פלטינה, זהב, כסף, אבן גיר, מוליבדן ונחושת, גידול מקנה וחקלאות, הכוללת בין היתר גידול בננה, תירס, אורז, קקאו וקוקוס. בדומה לחלק גדול ממחוזות קולומביה, יש למחוז חלוקה מנהלית נוספת מלבד החלוקה לרשויות מקומיות והוא מחולק לחמישה אזורי משנה (Subregiones) כדלהלן: מדיה וקבצים בנושא צ'וקו בוויקישיתוף אתר האינטרנט הרשמי של צ'וקו צ'וקו באתר האגודה הגאוגרפית של קולומביה (בספרדית).
אליפות האמריקות בכדורסל 1999

אליפות האמריקות בכדורסל 1999 הידועה גם בשם טורניר האמריקות 1999 היא האליפות התשיעית שנערכה על ידי פיב"א אמריקה. באליפות השתתפו 10 נבחרות. מטרת התחרות הייתה גם לקבוע את הנבחרות שיקבלו זכות להשתתף באולימפיאדת סידני. ארצות הברית ארצות הברית זכתה באליפות בפעם הרביעית בתולדותיה. תחילה נערכו משחקי העפלה אזוריות: צפון אמריקה - קנדה, ארצות הברית מרכז אמריקה וקריביים - קובה, הרפובליקה הדומיניקנית, פוארטו ריקו, פנמה דרום אמריקה - ארגנטינה, ברזיל, אורוגוואי, ונצואלה תחילה המשחקים נערכו בשני בתים. בכל בית ארבע נבחרות העפילו לבית רבע הגמר. בהמשך, נבחרות המשיכו בבית רבע הגמר ולפלייאוף לקביעת הנבחרות שיעפילו לאליפות העולם. נתונים מאתר פיב"א
יוהל איקנאל

יוהל איקנאל הייתה שליטת עיר המאיה פלנקה מ-23 בדצמבר 583 עד מותה ב-4 בנובמבר 604. היא עלתה לשלטון בנסיבות לא ידועות כשנה לאחר מותו של קאן באהלם הראשון. ייתכן שהייתה בתו או אחותו, אם כי אין כל עדות לכך. היא הייתה השליטה הראשונה הידועה בתולדות המאיה, ואחת משתי הנשים היחידות שאי פעם שלטו בפלנקה. ידוע רק על שני אירועים מתקופת שלטונה: ב-20 באוגוסט 593 התקיימו חגיגות גדולות לרגל סיום תקופה בלוח השנה. ב-23 באפריל 599 ספג צבאה מכה קשה מידי צבא העיר היריבה קלקמול, אשר חדר עד מרכז פלנקה וגרם נזק רב. המקורות מציינים ששלושת האלים של פלנקה "הושלכו לארץ". בעקבות התבוסה פלנקה שמרה על עצמאותה, אך נראה כי יוהל איקנאל ויורשיה היו מחויבים לחלוק כבוד לשליט קלקמול. לאחר מותה עלה לשלטון יוהל מאט. ייתכן שהוא היה בנה. בתקופת שלטונו, היה ג'נהב פאקאל דמות משפיעה מאוד בפלנקה, כך שכנראה הוא היה בעלה של יוהל איקנאל, או בן נוסף שלה. מדיה וקבצים בנושא יוהל איקנאל בוויקישיתוף Skidmore, Joel, The Rulers of Palenque, Mesoweb Publications 2010 p. 39. Skidmore, Joel, The Rulers of Palenque, Mesoweb Publications 2010 p. 46. Skidmore, Joel, The Rulers of Palenque, Mesoweb Publications 2010 p. 54.
יחסי גינאה ביסאו – ישראל

יחסי גינאה ביסאו–ישראל הם היחסים הדיפלומטיים והבילטרליים בין מדינת ישראל לרפובליקת גינאה ביסאו. היחסים בין שתי המדינות כוננו במרץ 1994. ישראל מיוצגת בגינאה ביסאו על ידי שגריר לא-תושב היושב בסנגל. כיום, שגריר ישראל המואמן על גינאה ביסאו הוא פול הירשזון. יחסים בין שתי המדינות כוננו לראשונה ב-10 במרץ 1994, בעקבות חתימת הסכמי אוסלו והסכם השלום בין ישראל לירדן. ביוני 2016 נפגש ראש ממשלת ישראל בנימין נתניהו עם נציגי גינאה ביסאו בוועידת ECOWAS במונרוביה, ליבריה. בדצמבר 2016, אירחה ישראל כנס חקלאי בינלאומי בן שלושה ימים, שאורגן במשותף על ידי המרכז לשיתוף פעולה בינלאומי וה-ECOWAS, אליו הוזמנו שרי החקלאות ופקידים מ-13 מדינות אפריקאיות. בפגישה השתתפו בכירי גינאה ביסאו. בשנת 2017 ביקר שגריר ישראל בסנגל פול הירשזון, בגינאה ביסאו במסגרת ביקור עבודה. הוא נפגש עם שר החוץ, שר משאבי הטבע, ראש הממשלה והנשיא ז'וזה מאריו ואש. השגריר הירשזון הזמין את שר משאבי הטבע של גינאה ביסאו לכנס בינלאומי בנושא טכנולוגיות מים, שהתקיים בספטמבר 2017 בישראל, וכן קרא לרשויות שם לפתוח נציגות בתל אביב-יפו לחיזוק היחסים בין שתי מדינות. בתורו, הנשיא ואש הבטיח לתמוך בישראל בהשגת מעמד של מדינה משקיפה באיחוד האפריקאי. לגינאה ביסאו קשרים עם הארגון לשחרור פלסטין זה מכבר. ב-1977 ישב בגינאה ביסאו שגריר תושב מטעם הארגון. במהלך שנת 1986 ערך יושב הראש של הוועד הפועל של הארגון, יאסר ערפאת, שלושה סבבי ביקורים מטעם אש"ף במספר ממדינות אפריקה, בתקופה בה ניתקו את יחסיהן הדיפלומטיים עם ישראל. בסבב השני, בערך בחודש יוני, הגיע ערפאת לגינאה ביסאו. הפלסטינים הוסיפו להקים בגינאה ביסאו גם חוות חקלאיות. אריה עודד, אפריקה וישראל: ייחודיות ותהפוכות ביחסי החוץ של ישראל, הוצאת ספרים ע"ש י"ל מאגנס, 2010 מדיה וקבצים בנושא יחסי גינאה ביסאו – ישראל בוויקישיתוף מינויים בשירות החוץ, באתר משרד ראש הממשלה, 31 ביולי 2016 אריה עודד, אפריקה וישראל, 2010, עמ' 261 FIVE REASONS ISRAELIS SHOULD CARE ABOUT IMPROVED TIES WITH AFRICA, באתר ג'רוזלם פוסט, 6 ביוני 2016 African ministers in Israel for first-ever agricultural summit, באתר The Times of Israel‏, 5 בדצמבר 2016 Israel keen on economic ties with G/Bissau - diplomat אריה עודד, אפריקה וישראל, 2010, עמ' 220 אריה עודד, אפריקה וישראל, 2010, עמ' 219 אריה עודד, אפריקה וישראל, 2010, עמ' 221
Find You (שיר של זד)

Find You (בעברית: למצוא אותך) הוא שיר של המוזיקאי והמפיק הרוסי-גרמני זד עבור פסקול הסרט מפוצלים. הוא פורסם בתור הסינגל הראשון מתוך הפסקול ב-26 בינואר 2014. בשיר משתתפים הזמרת השוודית מרים בריינט וזמר הפופ האמריקאי מת'יו קומה, והוא נכתב על ידי שלושת האמנים, לצד ויקטור רדסטרום, ששיתף פעולה רבות עם בריינט. קליפ המציג את מילות השיר פורסם ב-30 בינואר 2014. כמו כן, הגיע השיר לראש מצעד שירי הדאנס קלאב של בילבורד. הקליפ הנלווה ל-"Find You" הועלה לערוץ היוטיוב של זד ב-16 במרץ 2014. נכון למאי 2021, הגיע הסרטון להישג של כ-59.9 מיליון צפיות. מידע על היצירה "Find You" באתר מיוזיק בריינז מידע על הסינגל "Find You" באתר מיוזיק בריינז
יחסי ארצות הברית – לבנון

יחסי ארצות הברית – לבנון הם היחסים הדיפלומטים המתקיימים בין ארצות הברית של אמריקה לבין הרפובליקה הלבנונית. ארצות הברית שומרת על קשרים הדוקים עם לבנון ומסייעת בשמירה על עצמאותה, ריבונותה ואחדותה של המדינה. ארצות הברית, ביחד עם הקהילות הבינלאומיות תומכת ביישום מלא של החלטה 1559 של מועצת הביטחון של האו"ם, הכוללת פירוק כל המיליציות בלבנון. בין השנים 1975–2005, ארצות הברית תרמה כ-400 מיליון דולרים ללבנון על מנת לסייע בשיקומה. במהלך השנים, ארצות הברית סייעה לאוניברסיטה האמריקנית בביירות עם תמיכה תקציבית ומלגות לסטודנטים. בשנת 1983 התרחש פיצוץ בבניין שגרירות ארצות הברית בביירות. בעקבות הפיצוץ נהרגו 17 אמריקאים לרבות ראש ה-CIA בלבנון רוברט קלייטון איימס ולבנונים רבים. ב-1993, חידשה ארצות הברית את תוכניתה הלאומית לחינוך ולהכשרת צבא לבנון. לארצות הברית יש שגרירות בלבנון מדיה וקבצים בנושא יחסי ארצות הברית – לבנון בוויקישיתוף U. S. Embassy Beirut, U.S.- Lebanon Relations, U.S. Embassy in Lebanon, ‏2020-03-22 (באנגלית אמריקאית) ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
Rollin (שיר של קלווין האריס)

"Rollin" (בעברית: "מתגלגל") הוא שיר של הדי ג'יי והמפיק הסקוטי קלווין האריס. בשיר משתתפים הראפר האמריקאי פיוצ'ר והזמר האמריקאי חאליד. השיר הוא הסינגל השלישי מתוך אלבום האולפן החמישי של האריס, Funk Wav Bounces Vol.1, לאחר "Slide" ו-"Heatstroke". הוא פורסם ב-12 במאי 2017 באמצעות חברת התקליטים סוני מיוזיק. מידע על היצירה "Rollin" באתר מיוזיק בריינז סרטון השיר "Rollin" באתר יוטיוב
הפרלמנט של קטלוניה

הפרלמנט של קטלוניה (בקטלאנית: Parlament de Catalunya) הוא בית מחוקקים חד-ביתי של קטלוניה, בו חברים 135 חברים, שנבחרים מדי ארבע שנים, או בבחירות שהוקדמו. הם נבחרים על ידי בעלי זכות בחירה אוניברסלית מארבעה מחוזות. בניין הפרלמנט שוכן בפארק המצודה בברצלונה. מדיה וקבצים בנושא הפרלמנט של קטלוניה בוויקישיתוף אתר האינטרנט הרשמי של הפרלמנט של קטלוניה (בקטלאנית) הפרלמנט של קטלוניה, ברשת החברתית פייסבוק הפרלמנט של קטלוניה, ברשת החברתית אקס (טוויטר) הפרלמנט של קטלוניה, ברשת החברתית אינסטגרם ערך זה הוא קצרמר בנושא ספרד. אתם מוזמנים לתרום לוויקיפדיה ולהרחיב אותו.
אליפות האמריקות בכדורסל 2001

אליפות האמריקות בכדורסל 2001 הידועה גם בשם טורניר האמריקות 1997 היא האליפות העשירית שנערכה על ידי פיב"א אמריקה. באליפות השתתפו 10 נבחרות. מטרת התחרות הייתה גם לקבוע את הנבחרות שיקבלו זכות להשתתף באליפות העולם בכדורסל 2002. ארגנטינה זכתה באליפות בפעם הראשונה בתולדותיה. תחילה נערכו משחקי העפלה אזוריות: צפון אמריקה - קנדה, ארצות הברית מרכז אמריקה וקריביים - מקסיקו, פנמה, איי הבתולה של ארצות הברית, פוארטו ריקו דרום אמריקה - ארגנטינה, ברזיל, אורוגוואי, ונצואלה תחילה המשחקים נערכו בשני בתים. בהמשך, שמונה נבחרות המשיכו בבית רבע הגמר. בהמשך נערכו משחקי הפלייאוף. נתונים מאתר פיב"א
יחסי יוון–פולין

יחסי יוון–פולין הם היחסים הדיפלומטיים שבין הרפובליקה ההלנית לבין רפובליקת פולין. היחסים בין שתי המדינות כוננו ב-1919 ושתי המדינות החליפו שגרירויות ב-1922. שתי המדינות הן ריבוניות וחברות מלאות בנאט"ו ובאיחוד האירופי. בפולין קיימת קהילה של 3,000 יוונים, כמחצית מהם מתגוררים בורוצלב, שאריתם בפוזנן ובוורשה. בכל שלוש ערים אלו קיימת כנסייה יוונית-אורתודוקסית ובתי ספר יווניים. השפה היוונית המודרנית נלמדת במספר אוניברסיטאות בפולין ונושא יוון העתיקה נלמד בכולם. ביוון קיימת קהילה פולנית לא משפיעה למדי של למעלה מ-50,000 איש. אזרחי יוון לא חייבים באשרה כדי להיכנס בגבולותיה של פולין. גם אזרחי פולין לא חייבים באשרה כדי להיכנס בגבולותיה של יוון. יוון מיוצגת בפולין בדרג השגרירות באמצעות שגרירות שהיא מחזיקה בוורשה, בירת המדינה. פולין מיוצגת ביוון בדרג השגרירות באמצעות שגרירות שהיא מחזיקה באתונה, בירת המדינה. יחסי יוון-צ'כיה יחסי יוון-מונקו מדיה וקבצים בנושא יחסי יוון–פולין בוויקישיתוף Greece's Ministry of foreign affairs about Their relations with Poland Visas for greeks traveling aboard, משרד החוץ היווני, בדיקה אחרונה ב-10 באוקטובר 2017 Countries requiring or not requiring a Visa, בדיקה אחרונה ב-10 באוקטובר 2017 Greek embassy in Warsaw, אתר שגרירות יוון בוורשה, בדיקה אחרונה ב-10 באוקטובר 2017 Polish embassy in Athens, אתר שגרירות פולין באתונה, בדיקה אחרונה ב-10 באוקטובר 2017
יחסי ארצות הברית – בחריין

יחסי ארצות הברית – בחריין (באנגלית: Bahrain–United States relations, בערבית: العلاقات البحرينية الأمريكية) הם היחסים הדיפלומטיים בין ארצות הברית של אמריקה ובין ממלכת בחריין. כיום, ארצות הברית ובחריין הן בעלות ברית קרובות. בחריין סיפקה בסיס לפעילות צבאית של ארצות הברית במפרץ הפרסי מאז 1947, 24 שנים לפני שקיבלה את עצמאותה. שגרירות ארצות הברית במנאמה נפתחה ב-21 בספטמבר 1971, ושגרירות בחריין בוושינגטון די. סי. נפתחה ב-1977. ב-1991, שתי המדינות חתמו על שיתוף פעולה ביטחוני. ביולי 2014, ביקר בבחריין טום מלינובסקי, עוזר מזכיר המדינה לדמוקרטיה, זכויות אדם ועבודה. מלינובסקי, אשר היה אמור לבקר בבחריין ביקור בן 3 ימים, נפגש עם חברי מפלגת אל-ופק, מפלגת אופוזיציה מובילה בבחריין. לאחר שמלינובסקי נפגש עם חברי מפלגת אל-ופק, הוא גורש מבחריין. משרד החוץ של בחריין טען כי פעילותו של מלינובסקי "מנוגדת לנורמות הדיפלומטיות קונבנציונליות", אך גם ציינה כי התקרית לא תשפיע על יחסי ארצות הברית-בחריין. מלינובסקי מתח ביקורת על החלטת ממשלת בחריין כניסיון "לערער את הדיאלוג". דוברת מחלקת המדינה ג'ן סאקי אמרה כי ארצות הברית "מודאגת מאוד" וכי פעולות ממשלת בחריין "אינן תואמות את השותפות החזקה בין ארצות הברית לבחריין". מדיה וקבצים בנושא יחסי ארצות הברית – בחריין בוויקישיתוף ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
צינוניים

צינוניים (שם מדעי: Polyprionidae) היא משפחה של דגים מסדרת הדקראים החיים בעומק הים ונחשבים כדגי מאכל. דגים אלה חיים באוקיינוסים השקט והאטלנטי בעומק רב בקרבה לקרקעית, לעיתים בין ספינות טרופות ומערות ימיות. הם חיים גם בימים רדודים יותר כמו חלק מהים התיכון. הם מזכירים במראם דקרים בעלי סנפירי גב עוקצניים. חלק מדגים אלה מגיעים לגודל של 2.5 מטר. משפחה צינוניים (Polyprionidae) סוג צינון (Polyprion) מין צינון אמריקני (Polyprion americanus) מין צינון אוקסיגניוס (Polyprion oxygeneios) סוג סטראולפיס (Stereolepis) מין סטראולפיס דוידרלייני (Stereolepis doederleini) מין סטראולפיס גיגאס (Stereolepis gigas) מדיה וקבצים בנושא צינוניים בוויקישיתוף צינוניים, באתר ITIS (באנגלית) צינוניים, באתר NCBI (באנגלית) צינוניים, באתר Animal Diversity Web (באנגלית) צינוניים, באתר האנציקלופדיה של החיים (באנגלית) צינוניים, באתר GBIF (באנגלית)
נתחן כחול

נתחן כחול (שם מדעי: Paracanthurus hepatus) הוא מין דג שונית ממשפחת הבתרניים, המין היחיד בסוגו. אורכו של הנתחן הכחול עד 30 ס"מ. הוא בעל גוף כחול עם זנב צהוב וסנפירי חזה קטנים צהובים. הראש גדול ומוגבה מעט עם שפתיים קטנות ועיניים שחורות גדולות. קצה הגוף בעל סנפירים גדולים אך הזנב קטן. על צידי הגוף העליונים תצורת כתם שחור גדול המגיע מהזנב ועד העיניים. בתרן זה חי באזור האינדו-פסיפי בשוניות אלמוגים טרופיות מאינדונזיה, יפן, הפיליפינים וצפון אוסטרליה עד לסרי לנקה והודו. זהו דג פעיל יום המחפש למאכל יצורים קטנים החיים בין האלמוגים, מאצות ומפלנקטון. דגים אלה מתרבים בקבוצה גדולה בה נמצאים זכרים ונקבות הפולטים יחד זרע וביציות למים ואינם דואגים לביצים הצפות באוקיינוס. דג זה מוכר לציבור בעקבות הסרט של אולפני דיסני, "מוצאים את נמו", ובעיקר בעקבות סרט ההמשך, "מוצאים את דורי", בו הגיבורה היא דגה שכחנית ממין זה. מדיה וקבצים בנושא נתחן כחול בוויקישיתוף נתחן כחול, באתר ITIS (באנגלית) נתחן כחול, באתר NCBI (באנגלית) נתחן כחול, באתר Animal Diversity Web (באנגלית) נתחן כחול, באתר FishBase (באנגלית) נתחן כחול, באתר GBIF (באנגלית) נתחן כחול באתר הרשימה האדומה של IUCN